Document ID: 31994R2586

ΚΑΝΟΝΙΣΜΟΣ (ΕΚ) αριθ. 2586/94 ΤΗΣ ΕΠΙΤΡΟΠΗΣ της 25ης Οκτωβρίου 1994 για τον καθορισμό της τιμής παρέμβασης του ελαιολάδου για την περίοδο εμπορίας 1994/95 που μειώθηκε λόγω της υπέρβασης της μέγιστης εγγυημένης ποσότητας κατά τη διάρκεια της περιόδου εμπορίας 1992/93
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό αριθ. 136/66/ΕΟΚ του Συμβουλίου της 22ας Σεπτεμβρίου 1966 για τη θέσπιση της κοινής οργάνωσης της αγοράς στον τομέα των λιπαρών ουσιών (1), όπως τροποποιήθηκε τελευταία από τον κανονισμό (ΕΚ) αριθ. 3179/93 (2), και ιδίως το άρθρο 4α,
Εκτιμώντας:
ότι ο κανονισμός (ΕΚ) αριθ. 1875/94 του Συμβουλίου (3) καθόρισε για την περίοδο εμπορίας 1994/95 την τιμή παρέμβασης του ελαιολάδου-
ότι το άρθρο 4α του κανονισμού αριθ. 136/66/ΕΟΚ επέκτεινε την ισχύ του καθεστώτος της μέγιστης εγγυημένης ποσότητας, στην τιμή παρέμβασης του ελαιολάδου- ότι, για την περίοδο 1992/93, η μέγιστη εγγυημένη ποσότητα καθορίστηκε σε 1 350 000 τόνους, ενώ η οριστική παραγωγή ελαιολάδου για την ίδια αυτή περίοδο καθορίστηκε σε 1 379 347 τόνους- ότι, σύμφωνα με το άρθρο 4α που αναφέρεται ανωτέρω, πρέπει να μειωθεί η τιμή παρέμβασης για την περίοδο 1994/95 ανάλογα με την υπέρβαση της ανωτέρω μέγιστης εγγυημένης ποσότητας που αφορά την οριστική παραγωγή της περιόδου 1992/93-
ότι από τα παραπάνω προκύπτει ότι η τιμή παρέμβασης που καθορίστηκε για την περίοδο 1994/95 με τον κανονισμό (ΕΚ) αριθ. 1875/94 πρέπει να μειωθεί κατά 2,13 %,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
H τιμή παρέμβασης του ελαιολάδου για την περίοδο εμπορίας 1994/95 καθορίζεται σε 158,94 Ecu ανά 100 χιλιόγραμμα.
Άρθρο 2
O παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Νοεμβρίου 1994.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 25 Οκτωβρίου 1994.

Labels: 2
3
17